CELEX: 32013D0710
Language: lt
Date: 1385942400000
Title: 2013/710/ES: 2013 m. gruodžio 2 d. Komisijos sprendimas, kuriuo iš dalies keičiamas Komisijos sprendimas 2012/757/ES dėl Europos Sąjungos traukinių eismo organizavimo ir valdymo posistemio techninės sąveikos specifikacijos (pranešta dokumentu Nr. C(2013) 8377)  Tekstas svarbus EEE

4.12.2013   
            
            
               LT
            
            
               Europos Sąjungos oficialusis leidinys
            
            
               L 323/35
            
         KOMISIJOS SPRENDIMAS
   2013 m. gruodžio 2 d.
   kuriuo iš dalies keičiamas Komisijos sprendimas 2012/757/ES dėl Europos Sąjungos traukinių eismo organizavimo ir valdymo posistemio techninės sąveikos specifikacijos
   (pranešta dokumentu Nr. C(2013) 8377)
   (Tekstas svarbus EEE)
   (2013/710/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. birželio 17 d. Europos Parlamento ir Tarybos direktyvą 2008/57/EB dėl geležinkelių sistemos sąveikos Bendrijoje (1), ypač į jos 6 straipsnio 1 dalies antrą pastraipą,
   kadangi:
   
               (1)
            
            
               2004 m. balandžio 29 d. Europos Parlamento ir Tarybos reglamento (EB) Nr. 881/2004, įsteigiančio Europos geležinkelio agentūrą (2), 12 straipsnyje reikalaujama, kad Europos geležinkelio agentūra (agentūra) užtikrintų, kad techninės sąveikos specifikacijos atitiktų techninę pažangą, rinkos tendencijas bei socialinius reikalavimus, ir siūlytų Komisijai, jos manymu, būtinas techninių sąveikos specifikacijų pataisas;
            
         
               (2)
            
            
               2007 m. liepos 13 d. Sprendimu C(2007) 3371 Komisija suteikė agentūrai bendrąjį įgaliojimą vykdyti tam tikrą veiklą pagal 1996 m. liepos 23 d. Tarybos direktyvą 96/48/EB dėl transeuropinės greitųjų geležinkelių sistemos sąveikos (3) ir 2001 m. kovo 19 d. Europos Parlamento ir Tarybos direktyvą 2001/16/EB dėl transeuropinės paprastųjų geležinkelių sistemos sąveikos (4). Pagal bendrąjį įgaliojimą agentūros paprašyta persvarstyti eismo organizavimo ir valdymo technines sąveikos specifikacijas;
            
         
               (3)
            
            
               eismo organizavimo ir valdymo posistemio galiojančių techninių sąveikos specifikacijų A priedėlyje daromos nuorodos į Europos geležinkelių eismo valdymo sistemos (angl. ERTMS) naudojimo taisyklių (parengtų pagal Europos traukinių kontrolės sistemos (angl. ETCS) Sistemos reikalavimų specifikacijos 2.3.0.d versiją) 2 versiją;
            
         
               (4)
            
            
               naujausios ERTMS/ETCS specifikacijų versijos yra „Baseline 2“ ir „Baseline 3“. ERTMS/ETCS versiją „Baseline 3“ atitinka „ERTMS naudojimo principų ir taisyklių“ 3 versija. Į tai reikia atsižvelgti eismo organizavimo ir valdymo techninėse sąveikos specifikacijose;
            
         
               (5)
            
            
               2012 m. liepos 5 d. agentūra paskelbė rekomendaciją (ERA/REC/05–2012/INT-ERTMS) atnaujinti 2012 m. lapkričio 14 d. Komisijos sprendime 2012/757/ES dėl Europos Sąjungos traukinių eismo organizavimo ir valdymo posistemio techninės sąveikos specifikacijos, kuriuo iš dalies keičiamas Sprendimas 2007/756/EB (5), nurodytą „ERTMS naudojimo principų ir taisyklių“ versiją;
            
         
               (6)
            
            
               todėl Sprendimas 2012/757/ES turi būti iš dalies pakeistas;
            
         
               (7)
            
            
               šiame sprendime numatytos priemonės atitinka pagal Direktyvos 2008/57/EB 29 straipsnio 1 dalį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2012/757/ES (eismo organizavimo ir valdymo techninės sąveikos specifikacijos) I priedo A priedėlis pakeičiamas taip:
   
      
         „A priedėlis
         
            ERTMS/ETCS ir ERTMS/GSM-R naudojimo taisyklės
         
         ERTMS/ETCS ir ERTMS/GSM-R naudojimo taisyklės pateiktos techniniame dokumente ERTMS operational principles and rules — version 3 („ERTMS naudojimo taisyklės ir principai“. 3 versija), paskelbtame ERA interneto svetainėje (www.era.europa.eu).“
      
   
   2 straipsnis
   Šis sprendimas taikomas nuo 2014 m. sausio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2013 m. gruodžio 2 d.
      
         
            Komisijos vardu
         
         Siim KALLAS
         
            Pirmininko pavaduotojas
         
      
   
   
      (1)  OL L 191, 2008 7 18, p. 1.
   
      (2)  OL L 164, 2004 4 30, p. 1.
   
      (3)  OL L 235, 1996 9 17, p. 6.
   
      (4)  OL L 110, 2001 4 20, p. 1.
   
      (5)  OL L 345, 2012 12 15, p. 1.